Деловодни број: 01-1203/1

Датум: 03.10.2011.

**Правилник о безбедности ученика**

**ОСНОВНЕ ОДРЕДБЕ**

**Члан 1.**

Овим правилником прописују се мере, начин и поступак заштите ученика Основне школе „Јован Дучић“ у Петроварадину.

Заштита и безбедност ученика обезбеђују се у складу с ближим условима, облицима, мерама, начину, поступку и смерницама за заштиту и безбедност ученика, које прописује министар просвете.

**Члан 2.**

Ученици имају право на заштиту и безбедност према одредбама Правилника:

1. у школској згради и школском дворишту.

**Члан 3.**

Ученици имају право на заштиту и безбедност од:

1. поступака других лица,
2. болести и повреда,
3. пожара, поплава, елементарних непогода и других природних појава које могу угрозити безбедност.

**Члан 4.**

У циљу заштите и безбедности ученика, Школа предузима следеће мере:

1. свакодневна сарадња са државним органима и органима јединице локалне самоуправе,
2. дежурство наставника и помоћно-техничког особља,
3. осигурање ученика,
4. обезбеђивање свих елемената заштите од пожара, поплава,елементарних непогода и других природних појава које могу угрозити безбедност ученика Школе,

**Члан 5.**

Одељенски старешина и наставници који с ученицима обрађују одговарајуће програмске садржаје обавезни су да ученике упознају са опасностима с којима се могу суочити за време остваривања образовано-васпитног рада и других активности које организује Школа, као и с начином понашања којим се те опасности избегавају или отклањају.

**Члан 6.**

Одредбе Правилника дужни су да поштују директор Школе (у даљем тексту: директор), запослени у Школи (у даљем тексту:запослени), ученици, родитељи, односно старатељи ученика (у даљем тексту: родитељи), и трећа лица када се налазе у школској згради, школском дворишту или на другом месту на које се остварује образовано-васпитни рад или друга активност у организацији Школе.

**Члан 7.**

Запослени, родитељи и ученици обавезни су да директору, помоћнику директора, скеретару Школе (у даљем тексту: секретар), дежурном наставнику или другом овлашћеном лицу пријаве сваку појаву за коју посумњају да би могла да угрази заштиту и безбедност ученика.

**Члан 8.**

Посебна обавеза директора је да повремено, а најмање 4 пута месечно, проверава да ли се спроводе мере за остваривање заштите и безбедности ученика.

Провера из става 1. овог члана врши се без најаве.

**Члан 9.**

На материју коју уређује Правилник примењују се и одредбе других општих аката Школе чија је примена важна за остваривање заштите и безбедности ученика.

**А) Сарадња са Министарством просвете Републике Србије**

**Члан 10.**

У сарадњи са Министарством просвете, Школа се стара да сви облици образовано-васпитног рада теку без застоја и проблема, да свеукупни односи учесника наставног процеса буду такви да ученици Школе буду заштићени од свих облика дискриминације и насиља.

**Б) Сарадња са Министарством унутрашњих послова**

**Члан 11**

Овај вид сарадње одвија се првенствено кроз свакодневни обилазак Школе и околине од стране патроле МУП-а и школског полицајца, ради контролисања услова за несметани рад Школе и спречавање настанка потенцијалних проблема.

Школа, такође, остварујуе и сарадњу са надлежним инспекторима службе за малолетничку деликвенцију, којима се пријављује свака ситуација у Школи или у понашању ученика која може довести до деликвентног понашања, како би се спречила на време и тиме остварила безбедност других ученика Школе.

**Г) Сарадња са Центром за социјални рад**

**Члан 12.**

Педагошко-психолошка служба Школе, у сарадњи са одељенским старешином, остварује увид у породичне прилике када уочи промене у понашању и учењу ученика и у случају констатације да постоји недовољна брига и надзор у породици, обраћа се Центру за социјални рад у циљу предузимања мера ради пружања помоћи ученику.

**Д) Сарадња са Здравственим центром**

**Члан 13.**

Школа сарађује са здравственим центром у вези са здравственим стањем ученика и наставника. Сарадња се односи на обавезне лекарске и систематске прегледе у циљу праћења здраственог стања и предузимања, евентуалних, превентивних мера, као и каснијег лечења.

**III ЗАШТИТА И БЕЗБЕДНОСТ У ЗГРАДИ ШКОЛЕ И**

**ШКОЛСКОМ ДВОРИШТУ**

**1.Заштита и безбедност од поступака других лица**

**Члан 14.**

Заштита и безбедност ученика од поступака других лица обухвата:

1. заштиту и безбедност од дискриминације;
2. заштиту и безбедност од насиља, злостављања и занемаривања;

**Члан 15.**

Дежурство у школи изводе дежурни наставници, главни дежурни наставник и помоћно-техничко особље, у складу са процесом наставе.

Дежурство почиње 30 минута пре почетка наставе, а завршава се 15 минута након завршетка последњег часа у одређеној смени.

**Члан 16.**

Школа ради у две смене и сваког радног дана има по четири односно пет дежурних наставника, а сменом руководи главни дежурни наставник и руководилац смене. По један наставник дежура на сваком спрату, један у дворишту, а главни дежурни наставник у холу Школе.

**Члан 17.**

Сви наставници предметне наставе на крају сваког часа, односно наставе, напуштају учионицу (кабинет) тек пошто испрате све ученике, а наставници разредне наставе по завршетку наставе.

**Члан 18.**

Наставник који организује часове допунске или додатне наставе или неке друге активности дужан је да брине о боравку ученика од почетка до краја ових активности.

**Члан 19.**

Помоћно-техничко особље помаже у раду дежурним наставницима, дежура на свом радном месту и не удаљава се са њега без дозволе директора. У сарадњи са дежурним наставницима проверава разлоге доласка страних лица у школу и прати њихово кретање у школској згради.

**Члан 20.**

Помоћно-техничко особље дужно је да се стара о томе да за време трајања часа улазна врата буду под сталним надзором или, по потреби, закључана, да дозволи улазак лицима чији је долазак у Школу најавњен, а осталима тек по одобрењу директора.